gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8195, del 21-12-2017 (2017/11044)

CORRECCIÓ d'errades de la Resolució d'1 de desembre de 2017, del director general d'Agricultura, Ramaderia i Pesca, per la qual es dóna publicitat al tràmit administratiu de concessió de l'ajuda a la millora de la competitivitat i sostenibilitat de les explotacions ramaderes per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8195

Data del DOGV
:   21-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11465


Data del document
:   01-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

CORRECCIÓ d'errades de la Resolució d'1 de desembre de 2017, del director general d'Agricultura, Ramaderia i Pesca, per la qual es dóna publicitat al tràmit administratiu de concessió de l'ajuda a la millora de la competitivitat i sostenibilitat de les explotacions ramaderes per a l'exercici 2018. [2017/11217]  
Advertit error en la redacció de l'esmentada resolució en el Diari Oficial de la Generalitat Valenciana número 8189, de 13 de desembre de 2017, es procedeix a efectuar les rectificacions oportunes en l'article tercer, «Terminis».  
  
On diu:  
«El termini de presentació de sol·licituds per a l'exercici 2018 serà de 20 dies naturals a partir de l'endemà de la publicació de l'extracte de la present resolució»;  
  
Ha de dir:  
«El termini de presentació de sol·licituds per a l'exercici 2018 serà de 40 dies naturals a partir de l'endemà de la publicació de l'extracte de la present resolució».  
  
València, 14 de desembre de 2017.- La consellera d'Agricultura, Medi Ambient, Canvi Climàtic i Desenvolupament Rural, p. d. (O 12/2017, 30.03.2017; DOGV 8023, 20.04.2017), el director general d'Agricultura, Ramaderia i Pesca: Rogelio Llanes Ribas.
Diari Oficial de la Generalitat Valenciana


Sumari del DOGV 8069, del 23-06-2017 (2017/5588)

Formalització del contracte número 672/2017. Construcció d'un grup de nínxols (112) Pla de la Murta en cementeri municipal.
---------------------------------------------------------------------------------------------------------------------------

### Dades del document

Número de DOGV
:   8069

Data del DOGV
:   23-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/5588


Data del document
:   20-06-2017

Organisme emissor
:   Ajuntament d'Alzira

Tipus de document
:   Resolució

Descriptors 

:   * Alzira
    * contracte d'obres
    * adjudicació de contracte administratiu

Formalització del contracte número 672/2017. Construcció d'un grup de nínxols (112) Pla de la Murta en cementeri municipal. [2017/5588]  
Per mitjà del present anunci i de conformitat amb el que disposa l'article 154.2 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, es dóna compte de la formalització del contracte de l'obra de construcció d'un grup de nínxols (112) Pla de la Murta en cementeri municipal, d'acord amb les dades següents:  
   
1. Entitat adjudicadora  
Organisme: Ajuntament d'Alzira.  
Dependència que tramita l'expedient: Oficina de Contractació.  
Número d'expedient: 672/17.  
  
2. Objecte del contracte  
Descripció de l'obra: construcció d'un grup de nínxols (112) Pla de la Murta en cementeri municipal.  
Termini d'execució: 8 mesos.  
  
3. Tramitació i procediment  
a) Tramitació: ordinària.  
b) Procediment: negociat sense publicitat.  
  
4. Empresa adjudicatària  
Aitana Actividades de Construcción y Servicios, SL.  
  
5. Formalització contracte  
31 de maig de 2017.  
  
6. Import adjudicació  
127.541,65 euros (IVA inclòs).  
   
Alzira, 20 de juny de 2017.- El regidor delegat de Serveis Públics i Gestió del Territori: Fernando Pascual Moscardó.
Diari Oficial de la Generalitat Valenciana


Sumari del DOGV 7992, del 03-03-2017 (2017/1073)

Notificació de la sentència dictada en el procediment ordinari número 1795/2013.
--------------------------------------------------------------------------------

### Dades del document

Número de DOGV
:   7992

Data del DOGV
:   03-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1073


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment ordinari número 1795/2013. [2017/1073]  
En el procediment ordinari amb el número 1795/2013 s'ha dictat la sentència en què consta com a demandant Santander Consumer EFC, SA, i, com a demandat, Nelson David Montero Grau.  
De conformitat amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat, tret que fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes establits en la Llei orgànica de protecció de dades.  
  
  
Torrevieja, 1 de febrer de 2017.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 8164, del 07-11-2017 (2017/9216)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9216


Data del document
:   18-07-2017

Organisme emissor
:   Ajuntament de la Vilavella

Tipus de document
:   Anunci

Correcció d'errades

 Descriptors 

:   * Vilavella, la
    * concurs administratiu

Oferta d'ocupació pública per a l'any 2017. [2017/9216]  
La Junta de Govern Local, en sessió ordinària, del dia 18 de juliol de 2017, va adoptar, entre altres, l'acord de l'aprovació de l'oferta d'ocupació pública 2017, que a continuació es detalla:  
  
Aprovar l'oferta d'ocupació pública 2017, d'acord amb el següent:  
  
Personal funcionari  
Grup/Subgrup: C1 (art. 76 i DT 3a del TREBEP).  
Escala: administració especial.  
Subescala: serveis especials.  
Classe: policia local.  
Categoria: agent.  
Vacants: 3.  
Denominació: policia local.  
Complement de destinació: 16  
Complement específic: 654,64 - mensuals.  
  
La Vilavella, 18 de juliol de 2017.- L'alcalde president: Manel Martínez Grau.
Diari Oficial de la Generalitat Valenciana


Sumari del DOGV 8066, del 20-06-2017 (2017/4915)

Notificació de la interlocutòria dictada en el procediment civil número 1863/2015.
----------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4915


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment civil número 1863/2015. [2017/4915]  
Procediment: assumpte civil 001863/2015.  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, que en el judici a què es fa referència s'ha dictat la resolució que té l'encapçalament i la part dispositiva que són com segueix:  
  
«Interlocutòria número 105/2016  
Jutgessa que la dicta: Gloria Granell Rul.  
Lloc: Castelló de la Plana.  
Data: 5 d'abril de 2016.  
Part dispositiva  
Estime la sol·licitud formulada per Elisabeta Vesa contra Juan Antonio Jiménez Palomares i autoritze Elisabeta Vesa perquè sol·licite la nacionalitat espanyola del seu fill, F. V. J. V.  
  
Sense condemna expressa a costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació que, si escau, s'haurà d'interposar davant d'aquest jutjat dins dels 20 dies següents a aquell en què es notifique aquesta resolució.  
Ho disposa i firma la jutgessa. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació a Juan Antonio Jiménez Palomares.  
  
  
Castelló de la Plana, 20 d'abril de 2016.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8107, del 17-08-2017 (2017/6512)

Notificació de la sentència dictada en el procediment ordinari número 813/2016.
-------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6512


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment ordinari número 813/2016. [2017/6512]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de procediment ordinari 813/2016, seguides a instàncies de Natalia Jacqueline Marr Zapata contra Vicente Wellington Vargas Ortiz, en situació de rebel·lia, en què, en data 13 de juliol de 2017, s'ha dictat la sentència que té la part dispositiva que és com segueix:  
  
«Dispositiva  
Estime la demanada interposada per Natalia-Jacqueline Marr Zapata contra Vicente-Wellington Vargas Ortiz, i dispose la privació de la pàtria potestat del demandat sobre les filles menors d'edat, R. K. V. M. i C. J. V. M, que correspondrà a la mare en exclusiva.   
  
Cada part ha de pagar les costes causades a instància seua i les comunes a mitges.  
Contra aquesta resolució es pot interposar un recurs d'apel'lació que s'haurà d'interposar per escrit dins del termini de 20 dies, amb la indicació de la infracció comesa segons el parer de la persona recurrent, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
   
I perquè valga de notificació de forma deguda al demandat, Vicente Wellington Vargas Ortiz, en situació de rebel·lia i parador ignorat, expedisc i firme aquest edicte.  
  
València, 17 de juliol de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8157, del 26-10-2017 (2017/8860)

Informació pública de la modificació puntual número 6 del PGOU.
---------------------------------------------------------------

### Dades del document

Número de DOGV
:   8157

Data del DOGV
:   26-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8860


Organisme emissor
:   Ajuntament de Soneja

Tipus de document
:   Anunci

Informació pública de la modificació puntual número 6 del PGOU. [2017/8860]  
De conformitat amb el que es disposa en els articles 49.2, 51, 57.1.a (en relació amb l'article 53.2 d'aquesta), i 63 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), en compliment de l'Acord del Ple municipal de 04.10.2017, i havent-se dictat en data 29.06.2017, Acord per la Comissió d'Avaluació Ambiental d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 6 del Pla general de Soneja, publicada en el Diari Oficial de la Generalitat Valenciana número 8110, de 22.08.2017, se sotmet a informació pública, per termini de quaranta-cinc (45) dies hàbils, comptadors des de l'última publicació d'aquest anunci en el Diari Oficial de la Generalitat Valenciana i en un diari escrit de gran difusió, la proposta de modificació puntual núm. 6 del Pla general d'ordenació urbana de Soneja, perquè qualsevol persona interessada puga formular les al·legacions que estime oportunes.  
De la mateixa forma, mitjançant aquest acord s'ha donat trasllat a les administracions públiques afectades, a l'efecte d'obrir un període de consultes pel termini esmentat més amunt, així com efectuar consulta a les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística, si escau.  
Durant el termini assenyalat es podrà examinar l'expedient en les oficines de la secretaria municipal d'aquest ajuntament, de dilluns a divendres, en horari de 09.00 a 14.00 hores, i formular les al·legacions i observacions que es consideren oportunes. Així mateix, l'expedient pot examinar-se a la seu electrònica municipal:   
https://soneja.sedelectronica.es/  
Cosa que es fa pública perquè se'n prenga coneixement.  
  
Soneja, 6 d'octubre de 2017.- L'alcalde: Benjamín Escriche Rivas.
Diari Oficial de la Generalitat Valenciana


Sumari del DOGV 8145, del 09-10-2017 (2017/8900)

DECRET 151/2017, de 6 d'octubre, del Consell, pel qual concedeix la Gran Creu de l'Ordre de Jaume I el Conqueridor a Hortensia María Herrero Chacón.
----------------------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8900


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 151/2017, de 6 d'octubre, del Consell, pel qual concedeix la Gran Creu de l'Ordre de Jaume I el Conqueridor a Hortensia María Herrero Chacón. [2017/8900]  
El Decret 12/2008, d'1 de febrer, del Consell, va constituir l'Ordre de Jaume I el Conqueridor per a distingir aquelles persones físiques o jurídiques que, pels seus mèrits, hagen destacat en els àmbits cultural, professional, econòmic, cívic o social, o pels seus serveis al desenvolupament i progrés de la Comunitat Valenciana, a la recuperació i dignificació de la seua cultura, identitat i símbols, i a la difusió dels valors autòctons del poble valencià.  
La disposició addicional segona d'aquest decret estableix que la concessió a persones físiques de l'Alta Distinció de la Generalitat comportarà la de la Gran Creu de l'Ordre.  
El Consell ha acordat concedir l'Alta Distinció de la Generalitat a Hortensia María Herrero Chacón.  
En virtut d'això, i amb la deliberació prèvia del Consell, en la reunió de 6 d'octubre de 2017,  
  
  
DECRETE  
  
Concedir la Gran Creu de l'Ordre de Jaume I el Conqueridor a Hortensia María Herrero Chacón.  
  
València, 6 d'octubre de 2017  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8169, del 14-11-2017 (2017/10735)

Extracte de la Resolució de 31 d'octubre de 2017, del director general d'Economia, Emprenedoria i Cooperativisme, per la qual s'amplia el termini de justificació de les ajudes per a la inversió en cooperatives i societats laborals convocades mitjançant Resolució de 29 de desembre de 2016, del conseller d'Economia Sostenible, Sectors Productius, Comerç i Treball, per a l'exercici 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8169

Data del DOGV
:   14-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10799


Data del document
:   31-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 31 d'octubre de 2017, del director general d'Economia, Emprenedoria i Cooperativisme, per la qual s'amplia el termini de justificació de les ajudes per a la inversió en cooperatives i societats laborals convocades mitjançant Resolució de 29 de desembre de 2016, del conseller d'Economia Sostenible, Sectors Productius, Comerç i Treball, per a l'exercici 2017. [2017/10366]  
  
BDNS (identif.): 369574.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la resolució el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Objecte  
Ampliar, per a la convocatòria de 2017, el termini de justificació de les ajudes per a inversió en cooperatives i societats laborals, convocades mitjançant la Resolució de 29 de desembre de 2016, del conseller d'Economia Sostenible, Sectors Productius, Comerç i Treball, que passa a establir-se el dia 24 de novembre de 2017.  
  
Segon. Bases reguladores  
Ordre 23/2016, de 27 d'octubre, publicada en el Diari Oficial de la Generalitat Valenciana número 7907, de 31 d'octubre de 2016.  
  
València, 31 d'octubre de 2017.- El director general d'Economia, Emprenedoria i Cooperativisme: Francisco Álvarez Molina.
Diari Oficial de la Generalitat Valenciana


Sumari del DOGV 8190, del 14-12-2017 (2017/10140)

Adjudicació i formalització del contracte número CNMY17/0303/92. Canal interceptor per a millorar el drenatge de la zona de les Basses al terme municipal d'Alzira.
-------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10447


Data del document
:   15-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte d'obres
    * adjudicació de contracte administratiu

Adjudicació i formalització del contracte número CNMY17/0303/92. Canal interceptor per a millorar el drenatge de la zona de les Basses al terme municipal d'Alzira. [2017/10602]  
1. Entitat adjudicadora  
a) Organisme: Conselleria d'Agricultura, Medi Ambient, Canvi Climàtic i Desenvolupament Rural.  
b) Dependència que tramita l'expedient: Servei de Contractació i Assumptes Generals.  
c) Número d'expedient: CNMY17/0303/92.  
d) Adreça d'internet del perfil del contractant:   
http://contrataciondelestado.es.  
  
2. Objecte del contracte  
a) Tipus de contracte: obra.  
b) Descripció de l'objecte: canal interceptor per a millorar el drenatge de la zona de les Basses al terme municipal d'Alzira (València).  
c) Lot: -  
d) CPV: 45232130-  
e) Acord marc: -  
f) Sistema dinàmic d'adquisicions: -  
g) Mitjà de publicació de l'anunci de licitació: Diari Oficial de la Generalitat Valenciana de 15.06.2017.  
  
3. Tramitació i procediment:  
a) Tramitació: urgent  
b) Procediment: obert, oferta econòmicament més avantatjosa amb diversos criteris.  
  
4. Valor estimat del contracte  
1.338.051,67 euros.  
  
5. Pressupost base de licitació  
Import net: 1.338.051,67 euros. Import total: 1.619.042,52 euros  
  
  
6. Formalització del contracte  
a) Data d'adjudicació: 19 d'octubre de 2017.  
b) Data de formalització: 15 de novembre de 2017.  
c) Contractista: UTE Becsa, SA - Durantía Infraestructuras, SA (UTE Canal Alzira).  
d) Import o cànon d'adjudicació: Import net: 1.094.624,18 euros. Import total: 1.324.495,26 euros.  
e) Avantatges de l'oferta adjudicatària: oferta més avantatjosa.  
  
València, 15 de novembre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 8176, del 23-11-2017 (2017/9433)

Notificació de la interlocutòria dictada en el procediment exequàtur número 1536/2014.
--------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9433


Organisme emissor
:   Jutjat de Primera Instància número 26 de València

Tipus de document
:   Anunci

Notificació de la interlocutòria dictada en el procediment exequàtur número 1536/2014. [2017/9433]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions d'exequàtur número 1536/2014, seguides a instàncies d'Henrique Diago Días contra Juliana María de Luca Días, en situació de rebel·lia, en els quals, en data 8 de setembre de 2017, ha recaigut una interlocutòria, en la qual en la part dispositiva diu així:  
  
«Part dispositiva  
Es declara l'eficàcia Civil de la Resolució dictada per la Sentència de data 28 d'octubre de 2003, dictada pel Jutjat de Dret de la 2a Jurisdicció de Família de la comarca Capital-Reg. Barra da Tijuca, Estat de Rio de Janeiro (Brasil), en actuacions de divorci de mutu acord, entre les parts Henrique Diago Días i Juliana María de Luca Días.  
Ferma que siga aquesta resolució, remeteu-la al Registre Civil Central per a l'anotació corresponent.  
Notifiqueu, aquesta resolució a les parts, i advertiu-los que contra aquesta es pot interposar un recurs d'apel·lació que haurà de presentar-se per escrit davant d'aquest jutjat en el termini de vint dies; cal acompanyar un resguard que acredite haver efectuat el depòsit per a recórrer de 50 euros, en el compte de depòsits i consignacions obert a nom d'aquest jutjat en l'entitat Banco Santander, llevat que el recurrent tinga reconegut el benefici de justícia gratuïta.  
Ho disposa i firma el jutge. En done fe.»  
  
I perquè valga de notificació de forma deguda a la demandada Juliana María de Luca Días, en situació de rebel·lia i ignorat parador, expedisc i firme aquest edicte.  
  
València, 6 d'octubre de 2017.- La lletrada de l'Administració de justícia: Alicia Ordeig Rabadán.